
DISSERTATIO  MEDICA 

INAUGURARIS, 

DE 

MORBIS  ARTIFICUM, 

PRiECIPUE 

EORUM  QUI  BIRMINCxHAMIiE  HABITANT. 


AUCTORE  JOANNE  DARWALL. 


Cum  mundus  adhuc  novus  et  homines  in 
terris  rari  fuerunt,  illis  vix  aliud  opus  erat, 
quam  agricultura.  Probabile  est  etiam  mor¬ 
bos  aeque  ac  artes  paucos  fuisse.  Sed  post¬ 
quam  variae  artes  viros  diviserunt,  quamvis 
illae  ad  luxuriam  vel  commoda  vitae  con¬ 
duxisse  potuerint,  morbi  similiter  plurimum 
auxerunt.  Modus  enim  vel  operandi  vel  ma¬ 
teries  operis  per  se  noxia,  valetudinem  ad¬ 
versam  persaepe  artificibus  intulerunt.  Mi¬ 
rabile  autem  inter  investigationes  scientiae 
benevolorumque  animorum  videtur,  perpau- 

cos  mala  artificum  quaesivisse,  perpaucissi¬ 
mos  cognita  levare  conatos  esse. 

Mihi  pro  argumento  sermonis,  regia  me¬ 
dica  societas  morbos  artificum  tribuit,  et  per 
aestatem  anni  mdcccxx  Birminghamiae 
habitans,  officinas  domusque  illorum  sae¬ 
pissime  visi,  et  de  valetudine  sua  ipsos  in¬ 
terrogavi.  Eo  tempore  quaedam  de  morbis 
artificum  ipse  collegi,  quae  non  omnino  nar¬ 
ratione  indigna  mihi  videbantur.  Alia  quo¬ 
que  Doctori  Booth  olim  medicae  societatis 
praesidi  debeo,  qui  mihi  saepe  comitatus  est 
et  consilio  adjuvit. 

Quamvis  artes  tam  multae  sunt,  ut  vix 
enumerari  possint,  causae  tamen  valetudinis 
adversae  ex  illis  orientis  sunt  rariores.  Prae¬ 
cipuae  harum  videntur  esse  labor  immo¬ 
dicus,  conatus  muscularis,  positio  corpo¬ 
ris,  lux  sonitusve  nimius,  temperiei  muta¬ 
tiones,  irritatio  pulveris  lapidum  vel  aliarum 
particularum,  et  irritatio  chemica. 

LABOR  IMMODICUS . 

Mala,  quae  e  labore  immodico  pendent, 
ut  plurimum  in  liberis  apparent.  Hi  ab 
inopia  parentum,  vel  quod  multo  magis  vi¬ 
tuperandum  est,  ex  avaritia  magistrorum, 
longe  juniores  quam  aequum  est,  ad  labo¬ 
rem  suscipiendum  coguntur.  Tres  anni  vix 
elapsi  sunt,  cum  Senatus  Britanniae  Magna 
de  hoc  considerarunt,  et  regni  medicos  prin¬ 
cipes  sententias  rogaverunt.  Ex  his  Astley 
Coofer  chirurgus,  solus  ab  experientia 
doctus,  testimonium  dedit.  Fama  vero  illius 
viri  et  scientia  bene  agnita,  nihil  de  veritate 
opinionis  nos  sinunt  dubitare.  “  Effectus,” 
inquit  ille  illustris,  “  et  ex  multis  exemplis 
“  cognovi,  non  tantum  staturam  diminu- 
“  ere  est,  sed  pravitatem  etiam  membrorum 
"  producere.” 

Eodem  tempore  Ricardus  Owen  a 
“  New  Lanarie,”  interrogatus  est,  et  testi¬ 
monium  ejus  ad  idem  propositum  fuit. 


DE  MORBIS  ARTIFICUM. 


Experientia  mea,  si  aliquid  de  illa  dicere 
liceat,  sententiam  Cooper  illustris  summo¬ 
pere  confirmat. 

Bir min ghami ae  asylum  est,  in  quo  liberi 
quadringenti  habitant.  fiEtates  horum  a  pri¬ 
mo  ad  annum  quartum  decimum  variant, 
nec  ad  laborandum  ante  septimam  aetatem 
impelluntur.  Eo  tempore  octo  horas  quoti¬ 
die  in  multis  operibus  exercentur,  unamque 
horam  elementa  doctrinae  discunt.  Paulu¬ 
lum  quidem  hoc,  si  cum  labore  hominum 
componas,  attamen  malum  liberis  infert,  ex 
quo  admodum  raro,  se  recipiunt.  Vigor  et 
facilitas  motuum  prorsus  amittuntur,  et  sta¬ 
tura  manifeste  diminuitur.  Genua  etiam 
saepe  intus  inflexa  et  imbecillia  fuerunt. 
Aliquos  pueros  scrutatus  sum  de  aetate,  qui 
mihi  vix  sextum  annum  attigisse  videban¬ 
tur,  semper  autem  inveni  multo  annis,  quam 
visu  seniores.  Post  vero  scrutationem  in 
asylo,  non  paucos  vidi,  qui  in  illo  olim  habi¬ 
taverant,  et  ne  unum  quidem  procerum  in¬ 
ter  omnes  observavi.  Mihi  ergo  nihil  falsi 
in  sententia  Cooper  apparet,  deformitatem 
elabore  immodico  oriri. 

In  hominibus  maturis  mala  non  minus 
certa  sunt,  etiamsi  rariora.  Aliquando  in 
diligentibus  patribus  familiarum  occurrunt, 
atque  in  dyspesia,  demissione  animi  et  im¬ 
becillitate  consistunt. 

Labor  tamen  non  omnibus  idem  est  im¬ 
modicus,  viri  enim  robore  aeque  ac  facie 
magnopere  differunt.  Modus  autem  adest, 
quem  plurimi  sequuntur,  atque  in  officinis 
Britanniae  Magnae,  homines  quotidie  labori 
duodecim  horas  impendunt.  Doctor  Bai- 
ley  quidem  ait,  decem  horas  satis  esse  de¬ 
bere,  sed  factum,  se  ipso  judice,  omnes 
theorias  vincit.  Non  rarum  est,  homines 
optima  valetudine  frui,  cum  plurimum  la¬ 
borant,  quod  accidere  videtur,  quod  eodem 
tempore  mercedem  majorem  obtinent,  et 
dehinc  ratio  vivendi  illis  melior  est. 

CONATUS  MUSCULARIS, 

Aliqui  morbi  e  conatu  musculari  oriun¬ 
tur.  Horum  hernia  et  aneurisma  praecipui 
sunt.  V ulnera  quoque  non  pauca  conatu  ve¬ 
hementi  producuntur. 

His  morbis  pavimentorum  structores,  qui 
pondera  praegravia  evehunt,  et  omnes  qui 
similia  exercent,  objiciuntur. 

Sed  e  conatu  minus  vehementi,  si  diu¬ 
tius  perduret  interdum  hernia  provenit. 
Sic  puerum  novi,  qui  multum  tornavit,  in 
quo  opere,  saepissime  musculi  femorum  ab¬ 
dominisque  simul  contrahuntur,  hernia  af¬ 
fectum.  Vitri  conflatores  etiam  eodem  mor- 

i 

bo  aliquando  laborant ;  et  cum  recti  abdo¬ 
minis  musculi,  infirmi  sunt,  inter  eorum 
fibras  hernia  non  raro  apparet.  Alii  quoque 
casus  eveniunt  non  paululum  incommodi  lae¬ 
sis  inferentes.  Talis  est  musculorum  fibra¬ 
rum  laceratio,  sine  vulnere  externo,  quae 
saepe  gastrocnemiis  accidit.  Sanatio  ple¬ 
rumque  longa  est,  atque  membrum  saepe 

imbecillum  usque  ad  mortem  permanet.  In- 
frequentiores  sunt  ossium  fracturae,  vulnera 
externa  gravia  etc.  de  quibus  non  necesse  est, 
aliquid  dicere. 


POSITIO  CORPORIS . 

E  positione  corporis,  morbis  multis  et 
frequentibus  homines  patent.  Jam  dudum 
optime  notum  est,  literarum  studiosos  mor¬ 
bis  peculiaribus  objectos  esse,  qui  neque  om¬ 
nino,  neque  praecipue  quidem  ab  occupatio¬ 
ne  nimis  continua  originem  ducunt.  Arti¬ 
fices  enim  multi,  quibus  labores  sunt  aeque 
longi,  iisdemque  locis,  simili  valetudine  ad¬ 
versa  non  afficiuntur.  Tales  sunt  aerarii 
ferrariique  fabri  etc.  sed  qui  laborantes,  ea¬ 
dem  positione  corporis,  qua  literarii,  utun¬ 
tur,  similes  morbi  eos  affligunt.  Horum 
praecipuus  dyspepsia  videtur.  Signa  hujus 
morbi  cognoscuntur, neque  plurimis  opus  est. 
Illo  affectorum  animi  infractio  saepe  maxi¬ 
me  molesta,  et  prae  aliis  est  notanda.  Haec 

similiter  literatos  artificesque  aflligit ;  haud 
raro  autem  dolor  ventriculi  ob  pressuram  is¬ 
ti  organo  factam,  dyspepsiam  comitatur. 
Minus  saepe  illis,  frequentius  his,  ita  morbus 
se  habet.  Dolor  acutus  est  et  praecipue 
longus,  nec  unquam  sanari  potest,  antequam 
occupationem  aeger  exercere  cessaverit,  unde 
exortus  sit.  Morbo  sic  variato  textores,  fibu¬ 
larum  ex  osse  vel  margaritis  confectores,  su¬ 
tores,  qui  fibulas  metallicas  poliunt,  etc,  sunt 
obnoxii. 

Ex  eadem  causa  phthisis  pulmonalis  nas¬ 
citur,  et  in  iisdem  fabris  discernitur. 

Alius  effectus  positionis  corporis  deformi* 
tas  est,  praesertim  columnae  vertebralis. 
Haec  non  infrequenter  puellis  accidit,  quae 

i 

multum  in  scribendo  exercentur.  Non  ne¬ 
cessario  hanc  exercitationem  sequitur,  sed  a 
sinistrum  brachium  subter  tabulam  tenendo 
oritur,  dum  illi  dextrum  imponitur.  Hinc 
musculi  rhomboidei  relaxantur,  humerus 
ejusdem  lateris  sursum  fertur,  et  scapula  si¬ 
nistra  prominet.  Puerum  quondam  vidi, 
cujus  quinque  vel  sex  vertebrae  dorsales  non 

✓ 

semipollicem  a  scapula  sinistra  ex  hac  causa 
distabant.  Sanatio  hujus  deformitatis  est  la¬ 
borandi  modum  corrigere,  inclinando,  quies¬ 
cere  et  pro  re  nata  capiti  pondera  sustinere. 
Doctor  Macartney  hanc  deformitatem  et 
curationem  in  Act.  Reg.  Societat.  Lond. 
scitissime  exponit,  atque  sermonem  ejus  de 
hac  re,  omnes  decet  perlegere.  Haemor¬ 
rhoides  aliqui  aiunt,  e  positione  corporis  es¬ 
se  ;  non  tamen  hoc  certum  est. 

E  pedibus  insistendo,  Ramazzini  inquit, 
et  sententia  hodie  communis  est,  varices  pro¬ 
venire.  Testimonium  praecipuum,  quo  hoc 
sustentatur  a  mulieribus  ducitur,  quae  ves¬ 
timenta  abluunt,  et  verum  est,foeminas  vari¬ 
cibus  admodum  obnoxias  esse.  Non  tamen 
aeque  manifestum  est,  morbum  a  positione 
qua  lavantes  utuntur,  illas  premere.  Si  enim 
in  pedibus  sistere,  huic  varices  producat,  il¬ 
lum  quoque  similiter  in  pedibus  sistentem 
eandem  aegritudinem  affligere  oportet.  Vi¬ 
ri  autem  rarius  quam  mulieres  varices  sub¬ 
eunt,  tamen  saepius  atque  diutius  in  pedi¬ 
bus  sistentes  laborant.  Quae  igitur  ratio  est, 

cur  foeminae  saepius  varicibus  afficiuntur  ? 
Graviditas  mihi  quidem  videtur,  quam  va¬ 
rices  plus  minus  ve  fere  comitantur  ;  et  con¬ 
suetudo  poplites  genualibus  ligandi.  Ho¬ 
rum  cogitationem  illi  omisisse  apparent,  qui 
causam  varicum  ad  positionem  referunt ; 
nemo  tamen  negare  potest,  ea  ad  hanc  rem 
plurimum  valere.  Idcirco,  varices  inter  mor¬ 
bos  artificum  non  enumeravi. 


LUX  ET  SONITUS. 

De  luce  vel  sonitu  nimio,  non  necesse  est, 
multum  disserere.  Oculorum  caligo  aut  au¬ 
diendi  gravitas  iis  fabris  contingunt,  quorum 
opera,  luce  admodum  fulgenti  aut  sonitu 
magno  praesenti,  conficiuntur. 

TEMPERIEI  MUTATIONES. 

Temperiei  mutationes  morbos  artificibus 
frequenter  inferunt*  In  officinis  quibusdam, 
necesse  est,  summum  calorem  conservare. 
Hinc  fabris  sudor  magnus,  et  si  prudentia 
absit,  quae  res  saepissime  occurrit,  a  frigore 
subita  obstructio  oritur,  cum  officinas  re¬ 
linquunt.  Morbi,  quibus  illi  sic  siti  objici¬ 
untur  sunt  prae  omnibus  rheumatismus, 
pneumonia  vel  pleuritis  et  catarrhus.  Pneu¬ 
monia  infrequens  est,  et  catarrhus  hyeme 
quam  aestate  infrequentior.  Hoc  accidere 
videtur,  quia  vestimenta  hyeme  calidiora 
sunt.  Pistores,  vitri  conflatores,  cerevisiae 
coctores  et  similes,  valetudine  ex  adversa 
causa  jam  dicta  afficiuntur. 

At  morbus  longe  funestissimus  e  muta¬ 
tione  temperiei  originem  ducit.  Hic  phthi¬ 
sis  pulmonalis  est,  et  eas  graviter  affligit, 
quae  modo  Japonum  aliqua  ornant. 

IRRITATIO  MECHANICA . 

Nunc  de  causa  artificum  morborum,  max¬ 
ime  dira  tractandum  est,  nempe  irritatione 
mechanica. 

Ab  irritatione  mechanica,  quasdam  parti¬ 
culas  per  se  innoxias  intelligo,  noxias  tamen 
fieri,  aut  a  quantitate  earum  aut  quia  parti 
praesertim  excitabili  corporis  impinguntur. 
Fabrorum  mores  huic  causae  aegritudinis 
expositorum,  sunt  plerumque  pravi.  Opus 
vero  ipsorum  ad  talem  vitae  rationem,  inci¬ 
tamentum  est.  Sitim  enim  plurimum  ac¬ 
cendit,  atque  perpauci  potus  mites  ad  illam 
compescendam  tam  idoneos,  quam  spiritus 
vini  et  cerevisiam  existimant. 

Aer  officinarum  pulvere  quam  maxime 
oneratur,  et  non  potest  esse,  quin  fabri  illum 
inspirent.  Hoc  in  illorum  officinis,  qui 
acus  vel  enses  acuunt,  optime  notum  est;  et 
mala  ex  eo  orta,  fabri  ipsi  jamdiu  cognove¬ 
runt.  Pulvis  de  lapide  et  ferro  consistit  et 
particulae  minutissimae  sunt.  Si  faciem 

scruteris,  vix  aspectabiles,  in  illam  micant, 
et  intra  nares  multae  accumulantur. 

i 

Morbus  cui  aer  sic  exasperans  originem 
praebet  est  phthisis  pulmonalis  ;  et  nisi  ali¬ 
qua  acuta  aegritudo  fabros  tales  antea  per¬ 
diderit,  ab  ea  omnes  pereunt.  Octodecim 
vel  viginti  annos,  sine  ullo  valetudinis  ad¬ 
versae  signo,  perstant  laborare,  quamvis  pul¬ 
verem  in  pulmonem  necesse  est  continuo 
accumulari.  Circa  hoc  tempus,  cui  pauci 
supervivunt,  tussis  incipit,  et  phthiseos  indi¬ 
cia  communia  extemplo  sequuntur.  Mor¬ 
bum  non  citius  oriri,  mihi  testimonium  vi¬ 
detur,  pulmones  non  valde  irritabiles  esse, 
si  enim  facile  excitari  possent,  vita  opificum 
etiam  brevior  esse  deberet.  Fabri  sic  affecti 
sunt,  qui  acus  vel  enses  acuunt,  qui  tormen¬ 
torum  fistulas  terunt,  fibulas  ex  margaritis 
vel  cornibus  fabricant,  ferrum  vel  aes  abra¬ 
dunt,  multique  similes.  Forsitan  dubium 
videri  possit,  an  pulvis  re  vera  pulmonem 
intret ;  sed  quamvis  in  sectione  cadaverum 
non  invenitur  (quod  non  oportet  quidem 
expectare)  hoc  accidere  multa  mihi  persua- 

dent.  Cum  res  de  hoc  argumento  scrutarer, 
inter  alias  officinas,  eam  visi,  qua  tormento¬ 
rum  fistulae  teruntur,  et  me  lapidi  appro¬ 
pinquantem  pulvis  circumdedit.  Incaute 
inspiravi,  cum  statim  mihi  tussis  erat,  quae 
per  quatuor  et  viginti  horas  molesta  fuit. 
Meum  ergo  pulmonem  glottidis  contractio 
spasmodica  pulverem  intrare  prohibuit,  non 
fabris  vero  haec  occurrit.  Ad  glottidem 
idcirco  pulverem  accedere  manifestem  est, 
et  nisi  rima  glottidis  claudatur,  nihil  impe¬ 
dit,  quin  bronchos  ingrediatur,  et  si  bron¬ 
chos,  cur  non,  etiam  pulmones.  E  sectione 
cadaverum  tamen,  quaedam  ad  eandem  sen¬ 
tentiam  adjiciuntur.  Eorum  pulmones,  qui 
ferrum  vel  aes  abradunt,  tuberculas  exhi¬ 
bent,  et  aeque  ac  bronchi  morbo  afficiuntur. 
.dEgritudo  etiam  est,  qualis  ex  causa  expec- 
taremus.  Non  tussis,  non  vox  rauca,  non 
etiam  dyspnoea  semper  primo  est,  sed  ut  in¬ 
opinate  in  interemptis  ab  aliis  morbis  inveni, 
pulmones  ante  noxam  passi  fuerunt,  quam 
ullum  signum  morbi  apparuisset.  Ex  ea- 

dem  causa,  videlicet,  irritatione  mechanica, 
asthma  et  excoriatio  faucium  interdum  ori¬ 
untur.  Hi  morbi  maxime  apud  illos  qui 
molas  curant,  cernuntur. 

IRRITATIO  CII  E  MICA. 


Hujus  sermonis,  ultimum  argumentum 
est  irritatio  ch emica  aut  eorum  morborum 
expositio,  a  materie  noxia  qua  fabri  utun¬ 
tur  nascentium,  aut  effluviis  ab  opere  vel 
aliter  emissis.  Haec  eos  comprehendit,  qui 
a  venenis  metallicis,  ceu  hydrargyro,  plum¬ 
bo  etc.  qui  ab  effluviis  putridis,  ceu  inter  la¬ 
nios,  candelarum  opifices,  coriarios,  atque 
ab  aere  corrupto,  Anglice,  “  Fire  damp,” 
proveniunt. 

E  morbis,  qui  a  venenis  metallicis  nas¬ 
cuntur,  paralysis  tremens,  ab  hydrargyro, 
notatu  est  dignissima.  An  hydrargyrus 
metallicus  noxius  sit,  multi  dubitaverunt,  et 
quidam  pondera  magna  impune  devorar- 

imt.  Orfila  verum  Gallus  celeberrimus 
multa  de  hac  re  disserens,  tandem  hanc  sta¬ 
tuit  sententiam ;  videlicet,  hydrar gyrum  me¬ 
tallicum  minute  divisum  maxime  nocere. 

Haec  sunt  quae  Orfila  scripsit. 

44  Le  mercure  metallique  doit-il  etre  con^ 
44  sidere  comme  un  poison?”***Il  me  semble 
44  que  le  mercure  metallique  agit  comme  poi- 
44  son  toutes  les  fois,  qu’il  sejourne  assez  de 
44  temps  dans  le  canal  digestif  pour  eprou- 
44  ver  un  grand  degre  de  di vision  et  pour 
44  etre  absorbe.  On  sait  que  1’humidite  et 
44  la  graisse  sont  susceptibles  d*attenuer  pro- 
44  digieusement  les  molecules  de  ce  metal, 
44  an  point  qu’elles  deviennent  noires.  II 
44  ne’est  donc  point  douteux  que  dans  les 
44  trois  premieres  observations  rapportees” 
(in  quibus  hydrargyrus  metallicus  signa  pro¬ 
pria  morbi  induxisset)  44  le  mercure  retenu 
44  dans  le  corps  n’ait  ete  divise  par  les  sues 
44  de  1’estomac  et  par  la  graisse  avec  laquelle 
44  il  avait  ete  mele  dans  la  ceinture  mercuri- 
44  elle.  Dans  cet  etat  de  division  il  a  6te  ab- 
44  sorbe  et  son  action  veneneuse  s’est  deve- 

“  k>p6e  avec  plus  on  moins  d/energie.”  Or- 
Jile  Toxocologie,  Tom.  I.  p.  120. 

Signa  hujus  paralyseos  trementis,  capitis 
et  membrorum  tremores  sunt,  fere  unum 
vel  alterum  latus  praecipue  occupantes,  cum 
dolore  abdominis,  dejectionibus  paucis  et 
insomniis  et  quodam  post  tempore  imbecil¬ 
litate  animi.  \ 

Cum  morbus  aliquem  capiat,  tremor  levis 
est  et  intervallis  longis  vel  brevioribus  oc¬ 
currit.  Primo  manus  aut  brachium  unum 
solum  tremit  et  aeger  instrumenta  non  po¬ 
test  retinere.  Dehinc  membrum  inferius 
infirmum  fit  et  postea  morbus  ad  omnes  par¬ 
tes  corporis  extenditur.  Alvus  fere  con¬ 
stringitur,  aliquando  diarrhoea  adest,  et  do¬ 
lor  abdominis  saepissime  est  violentus.  Jam 
opifex  non  amplius  laborare  potest  atque 
omnino  imbecillis  est.  Mors  haud  frequen¬ 
ter  sequitur,  sed  vita  tristitia  et  miseria 
plena  per  multos  annos  permanet.  Spiritus 
vini  vel  cerevisia  fortis  pro  tempore  brevi 
artus  firmant,  sed  postea,  miserabile  dictu 
morbus  gravior  recurrit. 

c 

Morbus  nullus  medicinae  impotentiam 
magis  ostendit,  si  enim  medicamenta  in  ini¬ 
tio  omittantur,  ars  nihil  commodi  potest  ae¬ 
gro  afferre,  quamvis  nec  tempus  administran¬ 
di  nec  acies  summa  mentis  medico  desint. 

Hominem  vidi  qui  hunc  morbum  per  quin¬ 
que  et  viginti  annos  laboraverat  atque  pre¬ 
hendendi  aliquid  nulla  ei  erat  potestas.  Ca¬ 
put  nunc  hinc  nunc  illinc  perpetuo  jactabat, 
loquela  a  musculorum  vocis  spasmo  interrup¬ 
ta  et  totum  corpus  continuo  agitatum  fuit. 
Ambulando  multum  titubavit,  et  cum  pe¬ 
dem  promoveret,  in  aere  aliquantulum  vi¬ 
bravit,  et  tunc  non  raro  iterum  retraxit. 
Huic  eventus  improviso  accidens  convul¬ 
siones  auxit,  et  quandocunque  mens  de¬ 
pressa  fuit,  morbus  ingravescebat.  Cupi¬ 
ditas  cibi,  ut  sanis,  noctes  quietae  erant, 
et  optime  dormivit.  Evacuationes  volun¬ 
tariae  fuerunt  et  naturales. 

Quamvis  paralysis  tremens  morbus  fre- 
quentior,  qui  ex  hydrargyro  nascitur,  non 
tamen  periculosior  est.  Aliquando  omnia 
morbi  indicia  opifices  occupant,  quae  pluri- 

mi  olim  a  syphilide  oriri  existimaverunt.  Ul¬ 
cera  oris  et  faucium,  caries  ossium  nasi  cum 
salivae  effusione  copiosa,  fabros  qui  hydrar- 
gyro  utuntur,  interdum  consumunt.  Dentes 
etiamsi  integri  decidunt,  propter  gingiva¬ 
rum  ulcera  et  processuum  alveolorum  ab¬ 
sorptionem.  Jam  atrophia  non  raro  aegrum 
invadit,  “  et  summa  macies  oritur,  et  nisi 
“  occurritur,  tollit.”  Huic  morbo  medica¬ 
menta  haud  prosunt,  nisi  aegri  prius  offi¬ 
cinas  cessarit  frequentare. 

In  officinis  atque  operibus,  ubi  plumbum 
usurpatur,  morbi  admodum  diri  opificibus 
accedunt. 

Non  multi  anni  jam  elapsi  sunt,  cum 
Georgius  Baker,  Baronettus,  sermonem 
de  colico  pictonum  edidit.  Pro  causa  hu¬ 
jus  morbi,  vasa  plumbea,  in  quibus  succus  e 
pomis  expressus  servatur,  cognovit.  Acidum 
malicum  plumbum  dissolvit  et  dehinc  qui¬ 
cunque  succum  sic  imbutum  bibunt,  do¬ 
lores  colicos  acutos  frequenter  subeunt. 
Quamvis  autem  plumbum  in  ventriculum 
receptum  morbos  -  excitat,  non  necesse  est. 

ut  iidem  effectus  manifesti  sint,  metallum 
in  alvum  descendere. 

Vapores  per  cutem  aut  pulmones  pictores 
absorbent,  atque  eidem  morbo  cum  illis  qui 
succum  pomorum  bibunt,  objiciuntur. 

Signa  colicae  pictonum  accuratissime  a 
Doctore  Cullen  describuntur. 

“  Colica  pictonum,  praeeunte  ponderis  vel 
“  molestiae  in  abdomine  praecipue  circa  um- 
“  bilicum,  sensu ;  accedente  dolore  colico, 
“  primum  levi,  non  continuo,  et  praecipue 
■ 4  post  pastum,  aucto  ;  tandem  graviore  et 
“  fere  perpetuo,  cum  dolore  brachiorum 
44  et  dorsi  in  paralysi  demum  abeunte.” 

In  hac  descriptione  verum  notandum  est, 
Doctorem  Cullen  duos  morbos  amplecti, 
saepissime  quidem  conjunctos,  non  raro 
etiam  separatim  occur entes.  Dolor  brachio¬ 
rum  et  dorsi  in  paralysi  demum  abiens  fre¬ 
quenter  accidit,  cum  aeger  nunquam  coli¬ 
cam  perpessus  est,  et  saepe  colica  homines 
torquet,  in  mortem  desinens,  quos  paralysis, 
nunquam  afflixit.  Aliqua  hujus  rei  exempla 
Orfila  ab  operibus  Van  Swieten  extraxit. 

Actio  plumbi  in  functiones  animalium 
non  semper  eadem  videtur.  Plerumque 
aeger,  cum  jam  signa  acuta  desinunt,  mar¬ 
cescit,  (aut  membrum  affectum  solummo¬ 
do,)  atque  imbecillis  et  sine  convulsione  per¬ 
manet,  sed  Dr  Percival  in  “  The  Edin- 
burgh  Medical  and  Surgical  Journal,”  duo 
exempla  commemoravit,  quibus  signa  mor¬ 
bi,  iis  quae  ab  hydrargyro  oriuntur,  similia 
fuerunt.  Orfila  quoque  unum  exemplum 
dedit,  in  quo  brachia  maxime  agitata  sunt. 
Convulsiones  tamen  huic  morbo  raro  acce¬ 
dunt.  Colica  pictonum  aliquando  longum 
tempus  perduret,  aliquando  nisi  medica¬ 
menta  cito  admoveantur,  aegros  brevi  post 
tempore  morti  facit  occumbere. 

Allia  metalla  quamvis  noxia,  fabris  mor¬ 
bos  non  saepe  inferunt,  aut  quia  non  mul¬ 
tum  usurpantur,  non  facile  absorberi  pos¬ 
sunt,  aut  vapores  minime  emittuntur. 

Nunc  ad  argumentum  de  effluviis  putri¬ 
dis  animalium  venio.  Auctores  veteres  me¬ 
dicinae,  et  plurimi  etiam  nuper  effluvia  pu¬ 
trida  pro  causa  febrium  typhoidearun  agnos- 

eunt.  Ramazzini  de  hac  re  scriptor  qui¬ 
dem  celeberrimus,  et  recenter  Dr  Gosse, 
in  “  Quarterly  Heview  of  Foreign  Medi¬ 
cine,”  hanc  sententiam  sustinent.  Mihi  ta¬ 
men  nomen  magnum  Ramazzini  verenti, 
rem  se  aliter  habere,  multa  persuadent,  nec 
mihi  solummodo,  sed  aliis  viris,  quorum  fa¬ 
ma  et  auctoritas  inter  medicos  hodie  est 
maxime  clara.  Inter  hos  Doctorem  Rush, 
olim  Philadelphiae  medicinam  exercentem, 
Doctorem  Bancroft  de  febre  flava  scrip¬ 
torem,  in  India  Occidentali  homines  occu¬ 
panti,  et  Gulielmum  Lawrence  quon¬ 
dam  anatomiae  demonstratorem  in  nosoco¬ 
mio  Sancti  Bartholomaei,  enumerare  licet. 

Doctor  Bancroft  de  hac  re  copiose  dis¬ 
seruit,  et  plurima  exempla  dedit,  ubi  putre¬ 
do  maxima  affuit,  neque  febris  neque  alius 
morbus  consecutus  est. 

Praecipue  erat  notabile  cum  cadavera  pu¬ 
trida  a  sepulchreto  Sanet.  Innocentium  Pa¬ 
risiis  removebantur.  Aer  putridis  effluviis 
erat  repletus,  neque  tamen  illos  qui  circum 
habitabant  neque  eos  qui  in  hoc  opere  ver- 

sabantur,  aliqua  aegritudo  afflixit.  Ex  hoc 
quoque  aliud  testimonium  ad  eandem  rem 
adduci  potest.  Eo  tempore  substantia  ani¬ 
malis  inventa  fuit,  cui  Galli  nomen  “  adi- 
*  potire”  imposuerunt  et  quae  spermaceti 
adeo  simulabat,  ut  amor  lucri  quosdam  ejus 
fabricationem  efficere  induxit.  Haec  ad-CoN- 
ham,  juxta  Bristolium  situm  habuit,  ubi 
foetor  aeris  admodum  graveolentus  fuit,  ne¬ 
que  illis  opificibus  ullum  malum  unquam 
occurrerat.  Expeditionem  militarem  X)r 
Bancroft  in  iEgyptum  comitatus  est, 
atque  illic  effluvia  putrida  quotidie  respira¬ 
vit,  neque  ipsi  tamen,  neque  militibus,  qui 
cadavera  tulerunt,  aliquid  fuit  incommodi. 

His  sententia  Gueielmi  Lawrence,  viri 
multum  et  merito  celebris  accedit.  Per 
multos  annos  cadavera  incidit,  atque  partes 
corporis  humani  tyronibus  demonstravit. 
Sed  neque  ipse  unquam  valetudinem  adver¬ 
sam  ex  hoc  expertus  est,  neque  tyrones  pu¬ 
tredine  affectos  esse  unquam  percepit.  Ex¬ 
emplum  autem  notatu  longe  dignius  est,  fa¬ 
miliae,  quae  per  multos  annos  loca  habitabat, 

ubi  corpora  incisa  fuerunt;  nullis  tamen 
erat  melior  salus  aut  magis  diuturna. 

Rei  ejusdem  candelarum  opifices  et  co¬ 
riarii  testimonium  praebent.  Foetor  nullis 
officinis  quam  illis  major  adest,  pauci  tamen 
valetudine  meliore  gaudent.  Lanii  quoque 
praesertim  qui  lanienas  frequentant,  nun¬ 
quam  morbis  ex  hoc  subeunt.  Quibusdam 
equidem  cupiditas  cibi  augetur,  et  quando 
valetudo  adversa  eos  occupat,  cum  inflam¬ 
matione  est,  atque  a  victu  nimio  animali, 
cui  indulgent,  manifeste  oritur. 

E  spiritu  Anglice  vocato  “  fire-damp” 
asphyxia  provenit,  et  in  quibusdam  fodinis, 
olim  saepissime  accidit,  rarior  autem  est, 
ubi  lampas,  quam  Humphrey  Davy,  Ba- 
ronettus,  finxit,  usurpatur. 

His  fortasse  accedit  cancer,  qui  munda¬ 
tores  caminorum  invadit,  causa  verum  hujus 
morbi  adhuc  obscura  est. 

Haec  quae  tam  breviter  memoravi  prae¬ 
cipuae  morborum  causae  sunt,  quos  occupa¬ 
tiones  opificibus  induxerunt.  Sed  maxime 
dolendum  est,  h?s  occupationes,  quae  adeo 

sunt  necessariae,  non  tantum  per  se,  quan¬ 
tum  per  luxuriam  et  intemperantiam  noxias 

esse. 

Forsitan  expectari  possit,  de  curatione 
morborum  quos  artes  inducunt,  me  disse¬ 
rere.  Hoc  vero  ad  consilium  meum  non 
pertinet,  nec  multum  ratio  sanandi  differt 
quacunque  causa  hujusmodi  morbus  nas¬ 
catur.  Hoc  quidem  notandum,  has  causas 
excitantes,  cum  jam  notae  sunt,  aegri  re¬ 
movere  debent,  medicamenta  enim  nun¬ 
quam  possunt  prodesse,  utcunque  fere  uti¬ 
lia  cum  illae  continuo  adsunt.  Quamvis  in¬ 
temperantia  quoque  saepe  morbos  adauget, 
et  rationem  vivendi  contrariam  medicum 
decet  praescribere,  mutationem  non  subi¬ 
tam  esse  oportet.  Optimi  equidem  Celsus 
admonet.  “  Cum  quis  mutari  aliquid  volet, 
“  paulatim  debet  assuescere.” 

Jam  nunc  hunc  sermonem  ad  finem  per¬ 
duxi.  Multa,  bene  scio,  omitti,  et  omnia 
imperfecte  tractari.  <£  Veniam  tamen,  penes 
ingenuos  professores  praecipui  impetratu- 

“  rum  me  spero,  dum  satis  perspectum  est, 
non  omnes  artes  in  una  civitate  ac  regione 
“  exercere55  nec  mihi  tempus  esse  ut  omnia 
illa  quae  vidi,  perscrutarer. 

